AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO „DĖL PRITARIMO DALYVAUTI PARTNERIO TEISĖMIS PROJEKTE „SVEIKATOS TILTAI“

2026 m. rugpjūčio  d. Nr. 
Kretinga

1. Parengto sprendimo projekto tikslai ir uždaviniai.
Šio sprendimo tikslas yra pritarti dalyvauti partnerio teisėmis projekte „Sveikatos tiltai“ (toliau – Projektas), kuris prisidėtų prie ilgalaikio socialinės integracijos stiprinimo bei padėtų spręsti socialinės izoliacijos, nepakankamo paslaugų prieinamumo, žemo fizinio aktyvumo problemas Kretingos mieste. 
2. Siūlomos teisinio reglamentavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
2026 m. birželio 23 d. paskelbtas Kretingos miesto vietos veiklos grupės kvietimas Nr. 11-449-K „Socialinių ir ekonominių paslaugų plėtra Kretingos mieste“ (ESF+). 
Projekto vykdytojas – Kretingos rajono savivaldybės visuomenės sveikatos biuras.
Projekto partneriai – Kretingos rajono savivaldybės administracija (toliau – Savivaldybės administracija), Kretingos ugniagesių draugija.
Numatoma projekto trukmė: 2027 m. sausio mėn. – 2028 m. gruodžio mėn.
Tikslinė grupė – Kretingos miesto gyventojai, o iš jų ne mažiau kaip 50 proc. asmenų turi būti iš socialiai pažeidžiamų grupių.
3. Kokių rezultatų laukiama.
Projekte yra numatomos nemokamos sveikatinimo, fizinio aktyvumo, psichikos sveikatos stiprinimo veiklos, vaikų vasaros stovykla. Siekiama, kad veiklose dalyvausiantys Kretingos miesto gyventojai užmegztų naujus socialinius ryšius ir formuotų sveikos gyvensenos įpročius. 
Numatoma, kad projekte dalyvaus ne mažiau kaip 350 unikalių asmenų. 
4. Lėšų poreikis ir šaltiniai.
Bendra numatoma projekto vertė – 79585,35 Eur. Projekto finansuojamoji dalis ES lėšomis gali sudaryti ne daugiau kaip 92 proc. visų tinkamų finansuoti projekto išlaidų (71669,60 Eur), nuosavas prisidėjimas – ne mažiau nei 8 proc. visų tinkamų finansuoti projekto išlaidų. Maksimalus projekto įgyvendinimui reikalingas prisidėjimas iš Kretingos rajono savivaldybės  iki 7915,75 Eur.
5. Kiti sprendimui priimti reikalingi pagrindimai, skaičiavimai ar paaiškinimai.
Nėra.
6. Teisės akto antikorupcinio vertinimo išvada dėl sprendimo reikimo antikorupciniam vertinimui.
Teisės akto projektas antikorupciniam vertinimui neteikiamas.
7. Autorius ar autorių grupė.
Strateginio planavimo ir investicijų skyriaus specialistė Ieva Venckutė.
